L'excepcional escassetat de precipitacions esdevinguda en el primer semestre del 2005 i els consegüents problemes per garantir a mitjà i curt termini la satisfacció de les demandes d'aigua per als diferents usos, especialment per a l'abastament, ha motivat que el Govern, fent ús de l'habilitació continguda en l'article 31.2.c) del Text refós de la legislació en matèria d'aigües de Catalunya, hagi aprovat el Decret 93/2005, de 17 de maig, d'adopció de mesures excepcionals en relació amb la utilització dels recursos hídrics.
En l'esmentat Decret 93/2005 s'estableixen tota una sèrie de mesures adreçades a assolir una utilització encara més eficient de l'aigua mitjançant l'estalvi i a garantir l'abastament domiciliari, ús declarat prioritari per la legislació bàsica en matèria d'aigües.
En l'aplicació d'aquest Decret, s'ha constatat la necessitat de dotar a algun dels seus preceptes d'una major precisió tècnica i flexibilitat.
Per aquest motiu, el present Decret modifica la redacció de l'article 14.2 del Decret 93/2005, de 17 de maig, d'adopció de mesures excepcionals en relació amb la utilització dels recursos hídrics, en el sentit d'establir que la utilització dels recursos hídrics per a usos hidroelèctrics garanteixi la continuïtat fluvial i les captacions d'abastament.
Per tal de completar aquesta nova redacció del segon apartat de l'article 14 del Decret 93/2005, també s'ha afegit una nova definició de caràcter tècnic en l'article 2 de l'esmentat Decret, relativa al concepte de continuïtat fluvial, que contribueix a facilitar la interpretació i aplicació de les mesures contingudes en aquell article.
Així mateix, atès que, per motius climàtics, s'ha produït una situació de desequilibri pel que fa als volums embassats a la conca del Llobregat en relació amb els volums embassats a la conca del Ter, s'ha considerat necessari modificar l'article 19 per tal de permetre l'adopció de mesures de gestió específiques destinades a la intensificació de l'estalvi, correcció de la situació de desequilibri i protecció dels abastaments urbans a cadascuna de les conques que integren el sistema Ter-Llobregat.
En darrer terme, s'emfatitza el caràcter orientatiu dels valors dels paràmetres de qualitat que estableix l'annex 6 del mateix Decret 93/2005, en relació amb els usos de les aigües regenerades, corresponent a l'autoritat sanitària la seva modulació mitjançant l'emissió d'informes vinculants, garantint que no es produeix cap risc per a la salut humana.
En el cas del reg agrícola, també es tindran en compte les condicions que estableixi el Departament d'Agricultura, Ramaderia i Pesca.
Per tant, a proposta dels consellers de Medi Ambient i Habitatge, de Salut i d'Agricultura, Ramaderia i Pesca, d'acord amb l'informe favorable del Consell d'Administració de l'Agència Catalana de l'Aigua i amb la deliberació prèvia del Govern,
El present Decret té per objecte modificar determinats preceptes del Decret 93/2005, de 17 de maig, d'adopció de mesures excepcionals en relació amb la utilització dels recursos hídrics.
Modificació de l'article 2 del Decret 93/2005, de 17 de maig, d'adopció de mesures excepcionals en relació amb la utilització dels recursos hídrics
S'afegeix una nova lletra h) a l'article 2 del Decret 93/2005, de 17 de maig, d'adopció de mesures excepcionals en relació amb la utilització dels recursos hídrics, amb la següent redacció:
"h) Continuïtat fluvial: en els trams afectats per aprofitaments hidràulics és el manteniment d'un cabal circulant instantani mínim en els termes de l'annex 11 d'aquest Decret."
Modificació de l'article 13 del Decret 93/2005, de 17 de maig, d'adopció de mesures excepcionals en relació amb la utilització dels recursos hídrics
Es modifica l'apartat 6 de l'article 13 del Decret 93/2005, de 17 de maig, d'adopció de mesures excepcionals en relació amb la utilització dels recursos hídrics, que queda redactat de la següent manera:
"13.6 Les administracions locals vetllaran per l'operativitat dels dipòsits i les boques d'extinció d'incendis i, en la mesura del possible, caldrà substituir l'aigua apta per al consum humà destinada a proveir els hidrants d'extinció d'incendis per aigua regenerada que compleixi les condicions establertes amb caràcter orientatiu a l'annex 6 d'aquest Decret."
Modificació de l'article 14 del Decret 93/2005, de 17 de maig, d'adopció de mesures excepcionals en relació amb la utilització dels recursos hídrics
Es modifica l'apartat 2 de l'article 14 del Decret 93/2005, de 17 de maig, d'adopció de mesures excepcionals en relació amb la utilització dels recursos hídrics, que queda redactat de la següent manera:
"14.2 Les derivacions de cabals per a aprofitament hidroelèctric hauran de realitzar-se de manera que es garanteixi que s'allibera pel riu un cabal fluent igual o superior al cabal de manteniment establert en el corresponent títol concessional.
"En tot cas, s'ha de mantenir la continuïtat fluvial del riu i el cabal necessari per satisfer les demandes de les captacions d'abastament compreses entre el punt de derivació i el punt de retorn de l'aprofitament hidroelèctric."
Modificació de l'article 15 del Decret 93/2005, de 17 de maig, d'adopció de mesures excepcionals en relació amb la utilització dels recursos hídrics
Es modifica l'article 15 del Decret 93/2005, de 17 de maig, d'adopció de mesures excepcionals en relació amb la utilització dels recursos hídrics, que queda redactat de la següent manera:
"En les zones d'especial incidència de la sequera que l'Agència Catalana de l'Aigua determini, aquesta podrà substituir tots o part dels cabals destinats a reg agrícola per aigües residuals regenerades.
Amb aquesta finalitat caldrà que es presentin programes de control qualitatiu de l'aigua regenerada adaptats als criteris establerts amb caràcter orientatiu a l'annex 6 d'aquest Decret.
En tot cas, s'aplicaran els valors dels paràmetres de qualitat i els sistemes de control que s'escaiguin a efectes de mantenir les adequades garanties sanitàries i agronòmiques de conformitat amb l'informe del Departament de Salut i amb la intervenció del Departament d'Agricultura, Ramaderia i Pesca."
Modificació de l'article 16 del Decret 93/2005, de 17 de maig, d'adopció de mesures excepcionals en relació amb la utilització dels recursos hídrics
Es modifica l'apartat 4 de l'article 16 del Decret 93/2005, de 17 de maig, d'adopció de mesures excepcionals en relació amb la utilització dels recursos hídrics, que queda redactat de la següent manera:
"16.4 Quan, de conformitat amb els indicadors, se superi el llindar d'excepcionalitat de nivell II establert a l'annex 4, l'aigua destinada a reg de camps de golf provindrà, sempre que sigui possible, de depuradores d'aigües residuals segons les condicions establertes amb caràcter orientatiu a l'annex 6.
En tot cas, s'aplicaran els valors dels paràmetres de qualitat i els sistemes de control que s'escaiguin a efectes de mantenir les adequades garanties sanitàries."
Modificació de l'article 19 del Decret 93/2005, de 17 de maig, d'adopció de mesures excepcionals en relació amb la utilització dels recursos hídrics
Es modifica l'apartat 4 de l'article 19 del Decret 93/2005, de 17 de maig, d'adopció de mesures excepcionals en relació amb la utilització dels recursos hídrics, que queda redactat de la següent manera:
La derivació del canal de la Dreta del Llobregat no podrà superar el cabal mitjà mensual equivalent als volums desembassats per aquesta captació i que figuren a les taules anteriors d'aquest article.
En qualsevol cas, aquest canal no podrà derivar un cabal instantani superior a 0,8 m3/s al nivell I o 0,6 m3/s al nivell II.
Aquests cabals poden ser incrementats amb les aportacions procedents de l'estació depuradora d'aigües residuals de Sant Feliu de Llobregat o alternativament l'estació depuradora d'aigües residuals del Baix Llobregat fins a 1,4 m3/s, de conformitat amb el que estableix l'article 15 d'aquest Decret."
S'afegeix un nou apartat 17 a l'article 19 del Decret 93/2005, de 17 de maig, d'adopció de mesures excepcionals en relació amb la utilització dels recursos hídrics, amb la següent redacció:
"19.17 En el cas que, estant declarada situació d'excepcionalitat en el Sistema Ter-Llobregat, es produeixi un desequilibri percentual superior al 5% entre els volums embassats a la conca del Ter (embassaments de Sau i de Susqueda) i els volums embassats a la conca del Llobregat (embassaments de La Baells, Sant Ponç i La Llosa del Cavall), es podran aplicar mesures de gestió específiques en l'àmbit de cadascuna de les esmentades conques, adreçades a la intensificació de l'estalvi, correcció de la situació de desequilibri i protecció dels abastaments urbans, sens perjudici de l'aplicació de la resta de mesures previstes en aquest article."
Modificació de l'Annex 6 del Decret 93/2005, de 17 de maig, d'adopció de mesures excepcionals en relació amb la utilització dels recursos hídrics
Es modifica el segon paràgraf de l'annex 6 del Decret 93/2005, de 17 de maig, d'adopció de mesures excepcionals en relació amb la utilització dels recursos hídrics, que queda redactat de la següent manera:
"Hom classifica cinc tipus d'aigua segons la qualitat, tot establint amb caràcter orientatiu, i a reserva del que resulti dels informes sanitaris, diferents requeriments de qualitat i condicionants per a cada ús dins de la mateixa categoria d'aigua.
Els tipus d'aigua regenerada segons la seva qualitat recollits en els quadres adjunts i els usos associats son:"
Es modifica l'últim paràgraf a l'annex 6 del Decret 93/2005 de 17 de maig, d'adopció de mesures excepcionals en relació amb la utilització dels recursos hídrics, que queda redactat de la següent manera:
"Les autoritats sanitàries, en exercici de les seves competències i atesa l'excepcionalitat de la situació, podran adaptar els requisits i els valors dels paràmetres d'aquest annex en funció de l'adequació de l'aigua regenerada a cada tipus d'ús, sempre i quan es mantinguin les garanties sanitàries.
Quan s'escaigui, també podran afegir altres paràmetres no contemplats en aquest annex."
Afegitó d'un nou annex 11 al Decret 93/2005, de 17 de maig, d'adopció de mesures excepcionals en relació amb la utilització dels recursos hídrics
S'afegeix un nou annex 11 al Decret 93/2005 de 17 de maig, d'adopció de mesures excepcionals en relació amb la utilització dels recursos hídrics amb la següent redacció:
Els cabals mínims circulants als diferents trams fluvials seran els resultants d'aplicar el 2% a les aportacions anuals mitjanes de la sèrie històrica de recursos d'aigua restituïts al règim natural.
Amb caràcter no exhaustiu es presenten els valors corresponents als següents trams fluvials:
De Boadella a Castelló d'Empúries
Fins a la confluència amb la riera de Bianya
Des de la riera de Bianya a Esponellà
Des del Freser fins a Roda de Ter
Des del Pasteral fins a la sèquia Monar (exclosa)
Aigua amunt de la Llosa del Cavall
Entre la Llosa del Cavall i Sant Ponç
Entre el Riudebitlles i el Llobregat
Barcelona, 6 de setembre de 2005
Conseller d'Economia i Finances (encàrrec de despatx del conseller d'Agricultura, Ramaderia i Pesca per Decret 174/2005, de 26 d'agost, publicat en el DOGC núm. 4459, de 31.8.2005)